Ügygazda a Központban: KTDF

|  |
| --- |
| **ÁLLOMÁSHELY****TéT szakdiplomata éves beszámoló jelentés****2023. június – 2024. június** |
| **Készítette:** | **Kindert Judit TéT szakdiplomata Stuttgart** |
| **Beszámoló véglegesítésének időpontja (év, hó, nap):** | **2024.** |  **június** |  **17.** |
|  |
| 1. **Vezetői összefoglaló**
 | A beszámolási időszakban két eredményes szakminiszteri szintű látogatás valósult meg. A Kulturális és Innovációs Minisztérium delegációja élvonalbeli kutatóheyek intézmény-és kutatásvezetőivel találkozott, amelynek eredményeként három együttműködési megállapodás kidolgozása van folyamatban. Négy év szünet után eredményes társelnöki találkozóra került sor a Magyar-Baden-Württembergi Vegyesbizottság tagozati elnökei körében további együttműködési javaslatokkal. A hazai releváns tematikus kompetenciaközpontokat integráló két nemzeti laboratórium is modell értékű programot valósított meg a tartományban: a társadalmi innovációkra fókuszáló kutatásvezetők tübingeni, karlsruhei és stuttgarti vezető kutatóhelyeken mutatkozhattak be, továbbá tizenöt magyar kutató és fejlesztő részvételével kétnapos akadémiai-ipari kvantumtudományi és –technológiai workshopra került sor a a kvantumkutatás ulmi, stuttgarti, tübingeni és karlsruheiélvonalbeli professzorai és feltörekvő ipari szereplői körében. Ugyancsak modell értékű a legnagyobb európai mesterséges intelligencia konzorcium bázisára alapozott hálózatépítés újabb eseménye: egy potenciális budapesti European Lab for Learning and Intelligent Systems (ELLIS) unit reményében magyarországi és jelenleg Ausztriában, Svájcban és Németországban dolgozó élvonalbeli vezető kutatók workshopja egy ELLIS unitra benyújtandó pályázat stratégiai megalapozására. A németországi orvoshiány enyhítésére magyarországi német nyelvű képzést folytató orvosi egyetemek közreműködési lehetőségeinek körében TéT kezdeményezésű kapcsolatfelvétel nyomán végső döntéshozói szintig jutottak a tárgyalások a pfalzi régió számára maximális ellátást nyújtó egyetemi gyakorló kórház és a Semmelweis Egyetemen között egy hosszú távú potenciális együttműködési megállapodásról. A beszámolási időszakban megvalósult programok, workshopok és partnerkeresések útján sok kiválósági kutatási hálózatba és erős szektorspecifikus klaszterbe sikerült eljuttatni a hazai KFI ökoszisztéma szereplőit annak ellenére, hogy a KEKVA-egyetemek európai uniós programokból való kizárásának ügye nagyfokú bizonytalanságot okozott a régió KFI-szereplői körében és reputációs hátrányt a magyarországi egyetemeknek. A potenciális német partnerek a magyar egyetemek (nemcsak a modellváltó egyetemek) konzorciumokban való esetleges részvételét sokszor még akkor is kockázatosnak ítélték meg a kialakult helyzet miatt, ha a személyes kapcsolatokon keresztül alapvetően megvolt a kutatói és/vagy intézményi szintű bizalom.  |
|  |
| 1. **A fogadó ország (TéT szakdiplomata felelősségi területe) KFI helyzete, prioritások, intézményrendszer**
 | A tudományos és technológiai szakdiplomata álláshely létesítéséről szóló 1662/2019. (XI. 21.) Korm. határozat szerint a Stuttgarti Főkonzulátus TéT-képviseletének célja a KFI együttműködés kereteinek megerősítése és bővítése, az intézményes kapcsolatok dinamizálása és továbbfejlesztése, mivel a föderális berendezkedés miatt német-magyar relációban hatékonyabban valósulhat meg a partnerkeresés oktatási, K+F+I együttműködésekhez, az európai uniós kutatási és innovációs keretprogramban megnyíló pályázatokhoz, továbbá a nemzetköziesedést, hálózatosodást, a hazai tudományos és KFI potenciál láthatóságát erősítő platformok szervezéséhez. A tudománydiplomáciai terület KKM/13446/2020/ számú felterjesztésében a stuttgarti TéT szakdiplomata illetékességi területét a stuttgarti főkonzulátus konzuli kerületét alkotó Baden-Württemberg (BW), Rajna-vidék Pfalz (Rheinland-Pfalz/RLP) és Saar-vidék (Saarland) tartományokhoz javasolták igazítani. **BW az EU27-ek legnagyobb K+F intenzitású régiója,** **a kutatás-fejlesztési kiadásoknak a bruttó hazai termékhez (GDP) viszonyított aránya a legfrissebb, 2023. július 23-án közölt statisztikai adatok szerint 5,65%.** Az ágazat a vállalati kutatóintézetekben, az egyetemeken és az egyetemeken kívüli, közfinanszírozású K+F intézményekben összesen 25 milliárd eurót fektetett kutatás-fejlesztésbe. A K+F tevékenység csaknem 82,2% -át a gazdaságban végzik, körülbelül 10% -át a felsőoktatásban, körülbelül 7,8% -át az állami szektorban. A tartomány vezető pozíciójának meghatározó tényezői a kutatás-fejlesztésbe történő jelentős beruházások, a K+F személyzet magas aránya, a kutatásintenzív iparágak nagy jelentősége. Az elmúlt években fokozatosan növelték az innovációösztönző intézkedéseiket, nagy jelentőséget tulajdonítva a jövőképesség fontos témái korai szakaszban történő kezelésének, és mindenekelőtt a kis- és középvállalkozások innovációs tevékenysége támogatásának. **BW-ben található Európa legsűrűbb felsőoktatási intézményrendszere,** több mint 200 felsőoktatási intézmény és kutatóhely van, közöttük 9 egyetem, 6 pedagógiai főiskola, 24 szakegyetem az alkalmazott tudományok területén. Duális felsőoktatási képzési modellje világhírű, művészeti képzései is rendkívül keresettek. Németország 11 kiválósági kutatóegyeteme közül 4, országszerte 57 kiválósági klasztere közül 12 a tartományban található. A felsőoktatási intézmények mellett világhírű nemzeti és nemzetközi laboratóriumok (Európai Molekuláris Biológiai Laboratórium és a Heidelbergi Német Rákkutató Központ), 13 Max Planck Társaság, 13 Fraunhofer Társaság és 7 Leibniz Egyesület által fenntartott kutatóintézmény gazdagítja a kutatási környezetet. Mindehhez felsorakozik a Heidelbergi Tudományos Akadémia, a Német Repülési Központ nyolc intézete három helyszínen, valamint a Baden-Württemberg Innovációs Szövetség 13 üzleti vonatkozású intézete és más nem egyetemi kutatóintézetek. A felsőoktatási és kutatási politika jellemzői a célzott profilalkotás, az egyetemi autonómia, a felsőoktatási intézmények és az egyetemeken kívüli kutatóintézetek regionális, nemzeti és nemzetközi hálózatba szervezése, a tudományos minőség mint meghatározó finanszírozási kritérium. Az intelligens technológiai vezető szerepért folytatott versenyben BW a növekedés és az erőforrás-fogyasztás szétválasztására, a körforgásos gazdaság kiterjesztésére és a következetes éghajlatvédelemre összpontosít. A 2020-ban megújított innovációs stratégiában a legnagyobb növekedési potenciállal rendelkező területek: fenntartható mobilitás, környezetvédelmi technológiák, megújuló energiák és erőforrás-hatékonyság, egészségipar, információs és kommunikációs technológiák, zöld IT és intelligens termékek, digitalizáció, ipar 4.0, mesterséges intelligencia, biointelligens rendszerek és kvantumtechnológiák. A tartomány az autóiparhoz hasonlóan kulcsfontosságú ágazattá kívánja fejleszteni az egészségipart, és ú.n. innovációs kampusz modellben törekszik elősegíteni az innovációk alkalmazását. **Kiemelkedő a tartomány pályázati eredményessége az európai uniós forrásokat, különösen a Horizont 2020 programokat érintően.** 2014 és 2020 között BW 630 pályázó szereplője (ipari, felsőoktatási és kutatóintézeti) összesen 1, 5 milliárd euro támogatást nyert el a Horizon 2020 kutatási és innovációs keretprogram pályázataival. A 2024. április 9-i Open Innovation konferencián a gazdasági, munkaügyi és idegenforgalmi miniszter technológiai megbízottja bemutatta „*Az értékteremtés jövője Baden-Württembergben”* című, az innovációs ökoszisztéma további tartalmi és szerkezeti fejlesztéséhez készített stratégiai dokumentumot, amelyben a tartomány sajátos igényeihez öt jövőképet vázoltak fel és ebből négy cselekvési területre összpontosítják a stratégiai erőforrásaikat: „*A találékonyság és a vállalkozói szellem mint az innováció motorjai”;Emberek - technológia - vállalatok*”; *Adatalapú üzleti modellek mint az értékteremtés katalizátorai*” és „*A rugalmasság mint a stabil értékteremtési rendszerek kulcsa*”.**Rajna-vidék-Pfalzban** a a kormány azzal a célkitűzéssel határozta meg az innovációs és tudománypolitika releváns cselekvési területeit, hogy – felhasználva a koronavírus-járvány elleni védekezésben kiemelkedő szerepet játszó mainzi székhelyű vállalat, a BioNTech világhírű ismertségéből fakadó lendületet – ,a tartományt a világ egyik vezető biotechnológiai helyszínévé fejlesztik. Ennek érdekében az alapkutatást - mint a jövőbeli innovációk alapját - tovább erősítik és még több biotechnológiai vállalatot kívánnak betelepíteni, amelyhez elősegítik a tudomány hálózatosodását, egyidejűleg ösztönzik a technológiai transzfert, az innovációk kereskedelmi alkalmazásokba való átviteli lehetőségét. A tartományi kormányzat 2026-ig 800 millió eurót tervez biztosítani a biotechnológiának és az élettudományoknak. A szakképzett munkaerő munkahely-teremtésére és képzésére önálló programot indítottak. A kormányzat új mérföldkőnek tekinti a BioTech Campus építését az egyetemek közelében, amely 2025-re készül el, és egyik első bérlője a norvég Lifecare orvosi termékeket gyártó vállalat lesz. A Mainzi Technológiai Centrumban (TZM) létrehoztak egy biotechnológiai-élettudományi platformot és együttműködési megállapodást kötöttek a hollandiai székhelyű, nemzetközileg aktív tudományos park hálózat üzemeltetőjével, a Kadans Science Partnerrel a legmodernebb infrastruktúra kialakítására. Az amerikai gyógyszeripari vállalat, az Eli Lilly 2027-ig 2,3 milliárd eurót fektet be többek között új alzeyi gyógyszergyártó termelőüzemébe. A tartomány négy állami egyeteme és hét szakegyeteme a kutatás sokszínű spektrumát kínálja, közös bennük az interdiszciplináris kutatás és a más egyetemekkel, nem egyetemi kutatóintézetekkel és az iparral való együttműködés fontossága. A tartomány a *Kutatási kezdeményezés* elnevezésű ötéves célmegállapodások keretében támogatja (az elmúlt 10 évben összesen több mint 250 millió euróval) az egyetemek kutatási profiljának kialakítását, amelyet a támogatási ciklus végén felülvizsgálnak, új potenciális területeket alakítanak ki. A mainzi Johannes Gutenberg Egyetem nemzetközileg is látható kutatási spektrummal rendelkezik a nukleáris és részecskefizika, a kulturális és társadalomtudományok, valamint az idegtudományok, az onkológia, az immunológia és a kardiológia területén. A kaiserslauterni, a trieri, a koblenz-landaui egyetem, továbbá az egyetemi városokon kívül még Bingenben, Ludwigshafenben, és Wormsban, valamint a szövetségi kormánnyal közös finanszírozásban Speyerben működő alkalmazott tudományok szakegyetemén a természettudományok, az orvostudományok, a bölcsészet- és társadalomtudományok, valamint a mérnöki tudományok különböző profilalkotó prioritással vannak jelen. A felsőoktatási struktúrák reformjának keretében az új kormányzat a már elfogadott átszervezési törvény szerint két új egyetem létrejöttét támogatta több intézményi bázison élesebb kutatási profilokkal. A nem egyetemi kutatóintézetek közül kiemelkedik a két Helmholtz intézet az anyagkutatás és a rákdiagnosztika területén, három Fraunhofer Intézet a gazdasági matematika, a rendszerfejlesztés és a szenzortechnika területén, világszerte egyedülálló a polimerkutatásra összpontosító Max Planck Intézet. A tartomány által támogatott technológiai alapú hálózatok, klaszterek és hubok a 2020-ban megújított innovációs stratégia hat területéhez rendelhetők, amelyek a gazdaság és a tudomány integrált innovációs erősségeit és lehetőségeit tükrözik. Az „Anyagok, anyag- és felülettechnológia” területén két, az „Élettudományok és egészséggazdaság” területén három, a „Mikrorendszertechnika, szenzortechnika, automatizálás” területén három, „Az autóipar és haszongépjármű-ipar” területén kettő, az „Információs és kommunikációs technológia, szoftverrendszerek” területén három, az „Energia, környezettechnológia, erőforrás-hatékonyság területén” kettő értékteremtés-orientált hálózat működik, amelyek négy egyetemi városban a regionális tudás-és innovációs szövetségekkel is együttműködnek. 2018 óta finanszírozzák az innovatív kutatóegyetemi kooperatív doktori képzéseket. Az Európai Regionális Fejlesztési Alapból InnoProm program keretében a kis- és középvállalkozások innovációit az egyetemek és a vállalatok közötti szoros együttműködésben megvalósuló doktori projekteken keresztül támogatják. A tudás- és technológiatranszfer az egyetemek alapvető feladata, a szinergiák kihasználása érdekében létrehozták a Rajna-vidék- Pfalz Transzferhálózatot, amely a tartományi egyetemek összes tudás- és technológia-transzfer irodájának hálózata. Külön innovációs alapból támogatják a technológia-orientált startup vállalkozásokat. **A Saar-vidéki** Egyetem (UdS) három fő kutatási területtel tűnik ki: informatika, NanoBioMed és Európa. A nemzetközileg orientált Saar-vidéki Alkalmazott Tudományok Egyeteme (htw saar) a kutatás és a harmadik féltől származó finanszírozás tekintetében Németország egyik legerősebb alkalmazott tudományi egyeteme. Az egyetemi informatikával szorosan összefonódott IKT-ágazat a Saar-vidék zászlóshajójává és profilteremtő kutatási és innovációs fókuszpontjává fejlődött a két Max Planck Intézettel (MPI-INF és MPI-SWS), a Német Mesterséges Intelligencia Kutatóközponttal (DFKI) és a Leibniz Számítástechnikai Központtal (LZI). Saarbrücken az IT-biztonsági kutatások egyik legnagyobb és legerősebb helyszíne világszerte, fő kompetencia-központja a Helmholtz Központ az informatikai biztonságért, az adatvédelemért és az elszámoltathatóságért [CISPA]. Az autóipari ágazatban az intelligens közlekedési rendszerek területén kiemelkedő a francia kormánnyal együttműködve ipari partnerekkel 2017-ben létrehozott digitális tesztpálya az automatizált és összekapcsolt vezetés területén. A Saar-vidék innovációs stratégiájának az IKT és az autóipar mellett a harmadik kulcsfontosságú területe az élet-és anyagtudományok metszéspontjában van. Mindhárom területen kiemelten támogatják a klasztereket és a hálózatosodást. 2024.júniusában mutatták be a tartomány intelligens szakosodási szempontú, 2024-2030 közötti időszakra szóló kutatási és innovációs stratégiáját, amely szerint különleges potenciállal bíró területek: Digitalizáció és mesterséges intelligencia; Fenntartható intelligens termelés és új mobilitás; Élettudományok és anyagtudományok. A stratégiában kiemelt figyelmet kap az innovációmenedzsment és a technológiai transzfer. A régióban a világ első határokon átnyúló hidrogénhálózatát kívánják kiépíteni szövetségi és uniós finanszírozásból az IPCEI programon keresztül. Az 50 kilométer hosszú hálózat összeköti majd a Saar-vidéki hidrogénfogyasztókat a franciaországi és a Saar-vidéki hidrogéntermelőkkel egy fenntartható hidrogéngazdaság megteremtése céljából. |
|   |
| 1. **Bilaterális KFI kapcsolataink**
 | 1991 óta a Magyar-Baden-Württembergi Vegyes Bizottság (VB) az egyetlen intézményesített kormányközi kapcsolattartási eszköz. A pandémiás veszélyhelyzet, továbbá a tartományi, majd a magyarországi parlamenti választásokat követő kormányzati struktúra- és portfólióváltások miatt ugyanakkor a VB 2019. június 5-6-i budapesti és zalaegerszegi ülése óta nem került sor vegyesbizottsági ülésre, a 2022. október 20-21-re kitűzött jubileumi ülésre sem. A tartományi partnerek valamennyi európai bilaterális gazdasági vegyesbizottság esetében azon a véleményen vannak, hogy ez az együttműködési modell a közép-kelet-európai országok gazdasági-társadalmi felzárkózásának ösztönzésére, valamint az országok európai uniós csatlakozásának támogatására létrejött fejlesztéspolitikai eszköz, amely keretet adott a relációban meglévő kétoldalú együttműködési területek áttekintéséhez és fejlesztéséhez. Az uniós csatlakozással a tartományi partnerek szerint a politikai párbeszédnek és a jövőbeli potenciális együttműködési területek beazonosításának további platformjai is előtérbe kerültek, megerősödtek, ezért a gazdasági vegyesbizottságokat kevésbé ambicionálják. 2023. november 13-án Stuttgartban Lantos Csaba energiaügyi miniszter társelnöki találkozón tárgyalt Florian Hassler politikai koordinációért és EU-ügyekért – közöttük a Duna Régió Stratégiáért – felelős államminisztériumi államtitkárral. A megbeszélésen Lantos miniszter úr meghívta Hassler államtitkárt egy magyarországi látogatásra, továbbá javaslatot tett egy budapesti vegyesbizottsági ülés megszervezésére, az együttműködés kiemelt projektek mentén történő megújítására. A legutolsó VB ülésen a magyar fél javaslatot tett a VB témáinak jövőbe mutató közös technológiai, gazdasági és társadalmi kihívásainkra válaszoló együttműködési területei kiterjesztésére. A felek a VB munkatervében 70 megvalósítandó projektet rögzítettek. A K+F+I, gazdaság és infrastruktúra területén a 18 korábbi projekt mellé 9 újat is felvettek többek között az autonóm vezetés, a digitalizáció, a mesterséges intelligencia, a közlekedési infrastruktúra-fejlesztés területein. A kultúra és nemzetiségi ügyek területén a 10 meglévő mellett egy új művészeti projekt indításáról, a mezőgazdaság és vidékfejlesztés területén korábban elfogadott 4 projekt mellett 2 újról a borkultúrához és a fogyasztóvédelemhez kapcsolódóan, a környezetvédelem és energetika területén ismert 3 mellett egy új „zöld városok” projektről, a Duna Régió Stratégia és belügyi területen futó 8 mellett egy Európa-centrummal közös újabbról, az oktatási és szociális területen korábban elindított 12 projekt mellett egy duális képzéshez kapcsolódó új programról döntöttek.A projektek túlnyomó része befejeződött, az eredményekhez és a további fejlesztési lehetőségekhez kapcsolódó konzultációk útján a beszámolási időszakban az alábbi fontosabb eredmények azonosíthatók: -a német nyelvterületen kívüli egyedüli német nyelvű Andrássy Gyula Egyetem 2021-2025 közötti finanszírozási keretmegállapodásához hasonlóan folyamatban vannak a tárgyalások egy újabb ötéves finanszírozási ciklusról (12.projekt)- a Közép- és Kelet-európai e|Dem és e|Gov Napok projekt mára a világ legnagyobb számítástechnikai társasága, az ACM indexált konferenciasorozatává nőtte ki magát az ACM Digital Library felületén. 2023. szeptember 14-15-én a "*Tömegközlekedés és a mobilitás új formái"* volt a téma, az esemény keynote-előadója a Baden-Württembergi Közlekedési Minisztérium fenntartható mobilitás és európai ügyek szakpolitikai tanácsadója tartotta, a Közösségi közlekedés és a mobilitás új formái című panelbeszélgetést a Tübingeni Egyetem oktatója moderálta. (14.projekt)-a digitális innovációs hubok (EDIH) európai hálózatosodásához kapcsolódó pályázatok keretében több együttműködési megállapodást is aláírtak magyar és baden-württembergi intézmények a mesterséges intelligencia területén nyújtott komplementer szolgáltatási portfólió kialakítására (19./27.projekt) - a „Donauraum akut” projekt keretén belül több izgalmas webináriumot rendeztek azzal a céllal, hogy a régió állampolgárai megismerhessék a mesterséges intelligencia kialakulását, működését, és felhasználását. (13./50.projekt) -a kkv-k versenyképességének előmozdítása keretében kiemelkedően eredményes projektek valósultak meg az Interreg Duna program részeként a Duna-régióra vonatkozó uniós stratégia 8. prioritási területével.(49./52.projekt) |
|   |
| 1. **Szerződéses kapcsolatok helyzete,megállapodások, egyezmények hatályossága, meghosszabbítása, új egyezmények megkötése a jövőben**
 | Az Andrássy Gyula Budapesti Német Nyelvű Egyetem (AUB) multilaterális európai modellprojekt 2021-ben ünnepelte 20 éves jubileumát. A koronavírus veszélyhelyzet elhúzódása miatt a jubileumi ünnepségre 2022 március 22-én került sor az alapítók képviselőinek részvételével. A Német Szövetségi Köztársaság, Baden-Württemberg, Bajorország, Ausztria és Magyarország mint fenntartók 2021. március 17-én aláírták a 2021-2025 évekre szóló finanszírozási megállapodást, amely az egyetlen nem német nyelvterületen működő német nyelvű egyetem hosszú távú fenntartható működéséhez biztosítja az alapfinanszírozást. A baden-württembergi támogatás ( 2025-ig évente legfeljebb 500 000 euro) a jövőben is célzottan a tartományi egyetemi kötődésű jogtudományi szakok területén tevékenykedő oktatók, munkatársak pozíciójának, valamint az ezzel kapcsolatos költségek egy részének finanszírozását tartalmazza. A támogatást, illetve az oktatókat a Heidelbergi Egyetem biztosítja az illetékes tartományi minisztériumon keresztül. A partnerállamokkal együtt az AUB a jövőben a bachelor képzés indítását, a doktori iskolák re-akkreditációját és az európai profil erősítését tűzte ki célul. A 2025 utáni finanszírozási perspektívák egyeztetésére a partnerállamok egy munkabizottságot alakítottak. Az AUB rektora és rektorhelyettese 2023. május 15-én találkozott Petra Olschowski BW tudományügyi miniszter asszonnyal. Ugyanezen a napon került sor az egyetem képzési és kutatási portfóliójának bemutatására a tartományi „Andrássy-napon” a Liszt Intézetben alumnik közreműködésével. Az AUB 2023-ban egy – az Ulmi Egyetemet is magában foglaló konzorciumban – pályázatot nyújtott be az Európai Egyetemek kezdeményezés keretében „European University for Academic Continued Education” címmel. |
|  |
| 1. **Multilaterális együttműködés az adott relációban**
 | A multilaterális KFI együttműködések tárháza rendkívül gazdag, a bekapcsolódás Magyarország számára a hálózatosodás intézményes ösztönzői és a KFI potenciál miatt is perspektivikus. BW kezdeményezésű a Steinbeis 2i GmbH által koordinált Duna Transzfer Központ (DTC) hálózat, amely a Duna régióban működő vállalkozások versenyképességét támogatja 10 dunai régióbeli országban 14 DTC útján, kapcsolódva az Európai Unió Duna-régióra vonatkozó stratégiájához (EUSDR), a hálózat az EU által finanszírozott projektek (Interreg programok, H2020, COSME) közös fejlesztésével és végrehajtásával is foglalkozik. A Duna Transznacionális Program (DTP) keretében a biogazdasági ágazatban magyar részvétellel eredményesen zárult a Made in Danube, a Danube S3 Cluster az agrár-élelmiszeripari ágazatban, a Finance\_4 Social Change a befektetésre kész szociális vállalkozások fejlesztése területén, továbbá a Duna Esély 2.0 - a korábban csődbe ment vállalkozók második esélyének biztosítása, Restart\_4Danube a kreatív és kulturális ipar területén, több projekt fut az Interreg Europe program keretében is. A KEKVA-egyetemeknek az Erasmus+ és a Horizon Europe programokból való kizárási ügye mérhetetlen bizonytalanságot okozott a régió KFI-szereplőinek körében és reputációs hátrányt a magyarországi egyetemeknek. A pályázati partnerkeresés során a potenciális német partnerek a magyar egyetemek (nemcsak a modellváltó egyetemek) konzorciumokban való esetleges részvételét sokszor még akkor is kockázatosnak ítélték meg a kialakult helyzet miatt, ha a személyes kapcsolatokon keresztül alapvetően megvolt a kutatói és/vagy intézményi szintű bizalom.  |
|   |
| 1. **Felsőoktatás helyzete, magyar diákok, oktatók a fogadó országban, a fogadó ország diákjai, oktatói Magyarországon**
 | **BW-ben található Európa legsűrűbb felsőoktatási intézményrendszere, kutatásintenzivitása, országos és nemzetközi élvonalbeli eredményei, kiemelkedő pályázati eredményessége a kritikus tömeg mellett a kiszámítható és jól finanszírozott állami felsőoktatási rendszernek köszönhető**. Évente 4 milliárd eurót költenek az alapfinanszírozásra, amely kiegészül a nem egyetemi kutatásfinanszírozási összegekkel, a Német Kutatási Alapítványon (DFG) keresztül pályázati úton elnyert forrásokkal és az uniós pályázati összegekkel. A tartományi kormány és az egyetemek rektorai 2021-ben írták alá a 2022-től érvényes 5 évre szóló új felsőoktatási finanszírozási megállapodást, amely szerint az állam évente 3,5 százalékkal növeli az egyetemek alapfinanszírozását. Ez lehetővé teszi az intézmények számára, hogy több éven át maguk gazdálkodjanak, továbbá, hogy jobb hallgatói támogatási arányokat hirdethessenek meg és nagyobb költségvetési mozgásteret biztosítsanak a digitalizáció, a tudás- és technológiatranszfer által kínált lehetőségek kihasználására, vagy új kutatási profilok kialakítására. A hallgatói létszám az elmúlt 15 évben közel 40 százalékkal nőtt. Ez a magas szint középtávon is fennmarad, ezért a tanulmányi kapacitások bővítésére szánt forrásokat is beépítették az alapfinanszírozásba, hogy az egyetemek jobb foglalkoztatási feltételeket kínálhassanak. Az egyetemek a kiszámítható, tervezhető és biztonságot adó alapfinanszírozási pénzeszközök felhasználásáról maguk döntenek, a szakminisztérium a kimenet megfelelőségét monitorozza, pl. a hallgatói létszám, a versenypályázati eredményesség indikátorokkal. A Horizon programokban való pályázati eredményességi ráta egyik szakpolitikai magyarázata, hogy a felsőoktatási intézményekben közvetlen finanszírozás jut a pályázati folyamat támogatására, továbbá egy nagyon erős, a kutatókat támogató kutatásszervezési apparátus épült ki**.** A tudományos, kutatási adminisztrációban dolgozó munkatársak tehermentesítik a kutatókat, tudósokat a pályázati adminisztráció alól, közreműködnek a források és a partnerek felkutatásában, hogy a kutatók a pályázatok tudományos részleteire és a projekt megvalósítására koncentrálhassanak.Az Erasmus+ felsőoktatási mobilitási programok német relációs adatbázisának korábbi évekbeli régiós adatai szerint a hallgatói és oktatói mobilitás területén kiemelkedően aktív volt a három tartomány összesítve, a Karlsruhei Technológiai Intézet szövetségi szinten is a legaktívabb fogadó partnerintézmény volt. A Magyarországról szakmai gyakorlatra érkezőket fogadó legaktívabb felsőoktatási intézmény ugyancsak a Karlsruhei Technológiai Intézet. A magyar felsőoktatás nemzetköziesítését a 2016-2022 időszakban 9,2 milliárd Ft-tal támogató Campus Mundi program német relációs eddigi mobilitásainak (szakmai gyakorlat, külföldi részképzés, tanulmányút) csaknem egyharmada a konzuli kerülethez köthető felsőoktatási és kutatóintézményekben valósult meg. A legaktívabb küldő intézmények voltak a Budapesti Műszaki Egyetem, a Corvinus Egyetem, az Eötvös Lóránd Tudományegyetem, és a Semmelweis Egyetem. A kutatócsoporti együttműködéseket ösztönző DAAD bilaterális együttműködés keretében 2018 óta megvalósult kutatási projektek harmada a konzuli kerülethez volt köthető. A konzuli kerülethez köthető intézményrendszer vonatkozásában stratégiailag fontos együttműködési megállapodása van pl. a Semmelweis Egyetemnek a Heidelbergi Egyetemmel (1989 óta), Ulmi Egyetemmel (1990 óta) és a Freiburgi Egyetemmel (2018 óta), A Semmelweis Egyetem és a Heidelbergi Egyetem 2022 június 8-án újabb 5 évre szóló stratégiai együttműködési megállapodást írtak alá. Az Erasmus szerződésekkel együtt több mint 40 megállapodás van érvényben. A Budapesti Gazdasági Egyetem 2009 óta, a Soproni Egyetem és az Óbudai egyetem 2014 óta folyamatosan bővíti Erasmus-megállapodásait a duális képzést folytató intézményekkel és szakegyetemekkel a régióban. Tudományterületileg és intézménytípust illetően az ELTE-nek vannak legszélesebb spektrumú Erasmus-megállapodásai a két intézményi általános bilaterális együttműködésen túl (60). Ugyancsak kiterjedt bilaterális megállapodásai vannak konzuli kerület intézményrendszerében a Debreceni Egyetemnek (40), amelyek közül a biotechnológia és a fizika (TéT projekt) területén stratégiailag fontos kutatási együttműködések is szerepelnek. A Liszt Ferenc Zeneművészeti egyetemnek a régió 5 művészeti egyetemével van 3 évente megújuló együttműködési megállapodása. 2022-ben ünnepelte 20 éves együttműködését a MOME és a Mercedes, továbbá a Fraunhofer IPA és a SZTAKI, amelyről nagyszabású közös kiállításokkal emlékeztek meg Stuttgartban és Budapesten. |
|  |
| 1. **TéT szakdiplomata által szervezett programok a beszámoltatási időszakban: a tudománydiplomáciai prioritások figyelembe vétele, programok jellege, célközönség, utókövetés, feladatok**
 | 1. *A tudományos ismeretterjesztő, tudománydiplomáciai és a hazai KFI potenciált népszerűsítő országimázsformáló rendezvények körében*:

- 2023 novemberében a Magyar Tudomány Ünnepe rendezvénysorozat idei eseményeihez és a Bolyai emlékévhez kapcsolódóan három rendezvény előkészítése a matematikai tudás megalapozó szerepéről a jövőbeli technológiák fejlesztési területein és a matematikatanítás élvonalbeli kutatásának módszertani diskurzusához igazodóan-2023. december 5. és 2024. február 29.között a labdarúgó-Európa-bajnokság iránti lelkesedést motivációként, tanulási tartalomként és az interkulturális nevelés tárgyaként használó EUROKiK 2024 elnevezésű országos oktatási kampányba bekapcsolódó koblenzi iskolások projektcsapata számára négy „Magyarország” országismereti workshop szervezése didaktizált országismereti anyagokkal, néptánctanítással, Smart Hungary kvízzel, ismert magyar sportolók és magyarországi párhuzamos iskolai osztályok bevonásával.- 2024.június 19-én az EUROPA 2024 Host City Stuttgart „Az egész város egy stadion” szurkolói programhoz kapcsolódóan adatalapú esélylatolgatás a város főterén a Magyarország-Németország európabajnoki mérkőzés előtt egy magyar futballadat-elemző startup adatelemzőivel és a VfB Stuttgart 23-szoros válogatott csatárával. 1. *Az intézményi (szakpolitikai, felsőoktatási, kutatóintézeti, ipari) tudományos és KFI-együttműködést, a nemzetköziesedési, hálózatosodási törekvéseket ösztönző programok körében:*

- 2023. szeptember:dél-németországi vezető kiállítóhelyek innovatív és interaktív kiállítási koncepcióira és installációira, kurátori „legjobb gyakorlatokra” alapozott komplex program összeállítása múzeumi szakemberek számára- 2023. október 10-13: **„**acceptance research” study visit workshopokkal a Társadalmi Innovációs Nemzeti Laboratórium kutatásvezetőinek és kutatásmenedzsereinek Tübingenben, Stuttgartban és Karlsruhéban ( társadalmi innovációs projektek a Stuttgarti Egyetem vizualizációs központjában; Társadami és Technikai Innovációk Steinbeis Transzfercentruma Tübingen;Innovation Acceptance Lab Stuttgart, „Új technológiák és társadalmi innovációk” program a Steinbeis Europa Centrumban, „Transzformációs és innovációs rendszerek társadalmi elfogadottsága” transzdiszciplináris kutatócsoport Fraunhofer ISI Karlsruhe, UrbanLab Karlsruhe KIT)- 2023. november 21.:TéT kezdeményezésre létrejött kapcsolatfelvétel nyomán a nyugat-pfalzi régió és a szomszédos észak-pfalzi hegyvidék számára maximális ellátást nyújtó, a Heidelbergi Egyetem és a Mainzi Egyetem gyakorló kórházaként működő Westpfalz Klinikum delegációjának látogatása a Semmelweis Egyetemen egy hosszú távú potenciális együttműködési megállapodás megalapozása céljából- 2023.december 7: Steinbeis-meet-up: a Steinbeis technológiai transzfer modell implementációjáról, tájékoztatás a hazai KFI ökoszisztémába történő bekapcsolódási lehetőségekről- 2024. január 9-10: Semmelweis Egyetem kaiserslauterni viszontlátogatásának megszervezésése a Rajna-vidék Pfalzi Tudományos és Egészségügyi Minisztérium tájékoztatása céljából a Semmelweis Egyetem idegen nyelvű képzéseit és kutatási potenciálját bemutatandó. - 2024.január 17: AI in Life Science meet up a heidelbergi life science clusterrel, benne együttműködési lehetőségek a hazai kompetencia-központokkal- 2024. február 21-én: a Westpfalz Klinikum fenntartói delegációjának látogatása a Semmelweis Egyetemen- 2024. március 15-én: egy budapesti European Lab for Learning and Intelligent Systems (ELLIS) unit létrehozására irányuló pályázat ( a legnagyobb európai kiválósági mesterséges intelligencia konzorcium bázisán) stratégiai megalapozó workshopja magyarországi nemzeti laboratóriumi kutatásvezetők és élvonalbeli európai kutatóhelyeken (Bosch AI; ETH Zürich, AIT Bécs) dolgozó, potenciálisan hazatérő kutatásvezetők részvételével- 2024. április 3-4-én: Kvantumtudományi és –technológiai workshop az ulmi Integrált Kvantumtudományi és technológiai Központban 15 magyar kutató és fejlesztő részvételével a kvantumkutatás ulmi, stuttgarti, tübingeni és karlsruheiélvonalbeli professzorai körében akadémiai és ipari szekciókkal- 2024. április 24-én: az Open Innovation konferencia follow up workshopja a 9. „Innovációs partnerségek kialakításának új irányai” c. munkacsoportja meghívására: benne TéT prezentáció a magyarországi KFI ökoszisztémáról1. *A jövőbeli KFI-technológiákra alapozó magyar és tartományi gazdasági szereplők szinergiáinak azonosítását és a kapcsolatfelvételt célzó programok körében:*

-2023. december 5: előadás magyar-német online üzleti workshopon „Inspirációk a nemzetközi kapcsolatépítésre: együttműködési lehetőségek technológiai klaszterekkel, pályázati partnerségek kialakítása” **-**2024.április 4.A Német-Magyar EUREKA alprogram kvantumtechnológiai projektjeinek bemutatása az ulmi kvantumtechnológiai workshop ipari szekciójában- 2024.június: Ipar 4.0 delegációs látogatás előkészítése TéT-KGA kooperációban az Ipar4.0 platform és az Allianz 4.0 ipari klaszter, továbbá a tartományi Gazdasági Minisztérium együttműködésében innovációs partnerségek kialakítása céljából |
|  |
| 1. **Legfontosabb bilaterális TéT, KFI események, eredmények a beszámolási időszakban**
 | 2023. június 29-30-án Csák János kultúráért és innovációért felelős miniszter vezetésével kétnapos KFI tárgyalás-sorozatra került sor élvonalbeli kutatóhelyek intézmény-és kutatásvezetőivel Európa legnagyobb mesterséges intelligencia (MI) kutatási konzorciuma, a tübingeni Cyber Valley campusán, a Stuttgarti Egyetem Nagy Teljesítményű Számítástechnikai Központjában (HLRS), továbbá Németország legnagyobb kutatóegyetemén, a Karlsruhei Technológiai Intézetben(KIT). Valamennyi tárgyalópartner nyitottnak mutatkozott a magyarországi felsőoktatási és kutatóintézet-hálózati kutatóhelyekkel való együttműködések további fejlesztésére. A látogatás follow up-jaként folyamatban van a Szegedi Egyetem és a Karlsruhei Technológiai Intézet (KIT) közötti korábbi kutatói kezdeményezéseken alapuló együttműködési megállapodás kidolgozása. A Moholy-Nagy Művészeti Egyetem Jövőképesség Obszervatóriuma (FPO) és a KIT Technológiaértékelési és Rendszerelemzési Intézete (ITAS) RealWorldLab kutatócsoportja több alkalommal egyeztettek az innovációs és dizájnhorizontok jövőbeli lehetőségeinek vizsgálata, elemzése és bemutatása területén való potenciális együttműködésekről, tervezés alatt van a magyarországi kutatók karlsruhei látogatása. A Budapesti Műszaki Egyetem és a KIT kettős diplomás képzési kínálatának bővítéséről is folyamatban van az intézmények közötti egyeztetés. 2023. november 13-án Stuttgartban Lantos Csaba energiaügyi miniszter és Florian Hassler politikai koordinációért és EU-ügyekért – közöttük a Duna Régió Stratégiáért – felelős államminisztériumi államtitkár részvételével vegyesbizottsági társelnöki találkozóra került sor. A tartományi partner elsősorban azokról a politikai témákról kívánt eszmét cserélni, amelyeket a megbízható európai uniós partnerség zálogaként a brüsszeli kritika a visszatartott európai uniós források megszerzésének feltételéül is megnevezett, továbbá kiemelte, hogy jó össz-európai együttműködési lehetőség kínálkozik az energiapolitika és a hidrogéngazdaság kiépítése területén. A miniszter látogatást tett a 21. század fenntartható energiaellátásával foglalkozó Napenergia- és Hidrogénkutató Központban (ZSW), amely a politikai döntéshozók és szakmai szövetségek egyik vezető európai energetikai tanácsadó intézménye. A látogatáson bemutatott projektekhez több kapcsolódási lehetőséget is azonosítottak. A miniszter találkozott a tartomány legnagyobb villamosenergia-, gáz- és vízhálózati vállalata, a Netze BW vezérigazgatójával, akivel energiaügyi eszmecserét folytattak az energia-átmenet és a globális energia-helyzet keltette kihívások stratégiai megoldási lehetőségeiről, azok potenciális szinergiáiról.  |
|  |
| 1. **Korábbi tudománydiplomáciai projektek utókövetése**
 | * A vegyesbizottsági társelnöki találkozó előkészítéséhez a 70 vegyesbizottsági projekt státuszának,eredményeinek összefoglalása, kiemelten a 27 KFI projektekre lsd: 3.pont
* a miniszteri látogatásokból következő potenciális együttműködési tárgyalások utókövetése (8.pont)
 |
|  |
| 1. **Éves munka számokban:**
* **Jelentések (db)**
* **Delegációk (db)**
* **Saját szervezésű programok (db)**
* **Hány magyar céget, KFI szereplőt stb. sikerült partnerhez, együttműködési megállapodáshoz juttatni (db)**
* **egyéb számszerűsíthető eredmény**
 | Jelentések 52 db; anyagkérők 12 db; miniszteri delegációs látogatás: 3 db ; szakmai delegációs programok: 7db Saját szervezésű programok: 3 db tudományos ismeretterjesztő előadás, 10 db workshop Magyarországi felsőoktatási képzések közvetítése a célországban: 5 képzési program; Partnerkeresés/konzultációs partnerkeresés kutatási-fejlesztési együttműködésekhez (start-up, spin-off, ipari-egyetemi együttműködés, konferenciarészvétel: 19 dbEgyüttműködési megállapodás előkészítése:3 dbVB-projektekhez kapcsolódó online/személyes/telefonos konzultációk 32 dbEredményes pályázat 1 db a *„Az UEFA EURO2024 fesztiválprogramja”* Előadás a magyarországi KFI ökoszisztémáról: 3 dbRészvétel jelenléti vagy online szakmai konferencián: 16 dbVendégprofesszor/keynote előadó közvetítése a célországból Magyarországra/fordítva: 4 db |
|  |  |
| 1. **Felvetések, tapasztalatok, javaslatok**
 | * „A nemzetközi hálózatépítés módszerei nyilvánosan elérhető adatbázisok alapján” című szemináriumhoz hasonló módszertani tapasztalatcsere a nemzetközi hálózatépítés és a pályázati partnerkeresés eszköztáráról
* Gyakornoki programok strukturált bővítése a tudomány-és innovációpolitikai-tudománydiplomáciai-TéT-KFI-tudománykommunikáció területtel
 |
|  |
| 1. **Tervek a következő beszámoltatási időszakra**
 | * a Science Parkok és a Nemzeti Laboratóriumok bázisán kompetencia-központok és kutatási infrastruktúrák további pozicionálása
* a Mesterséges Intelligencia Laboratórium és ELLIS Unit Networking
* biotechnológiai workshop
* magyarországi angol és német nyelvű képzések, hálózatépítéshez kapcsolódó pályázati lehetőségek pozicionálása a régióban
* a lányok a tudományban tematikájú német-magyar tapasztalatcsere
* versenyképességi KFI dialógus
 |